Apocryphini

Apocryphini er en gruppe av skyggebiller.

Utseende 
Små (gjerne ca. 3 millimeter), avlange, ofte brunlige skyggebiller. Hodet er rundet, pronotum og dekkvinger ovale. Kroppen er sterkt innsnevret mellom de ulike kroppsavsnittene. Antennene er trådformede.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Utbredelse 
Gruppen er utbredt i Nord-, Mellom- og Sør-Amerika og i Palearktis.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802 
 Stammen Apocryphini Lacordaire, 1859
 Slekten Apocrypha Eschscholtz, 1831  - 3-6 arter, Nord-Amerika
 Slekten Compsomorphus Solier, 1851 - Chile, noen ganger slått sammen med Apocrypha
 Slekten Diplocyrtus Quedenfeldt, 1887  - ca. 8 arter
 Slekten Plastica C.O. Waterhouse, 1903  - én art
 Slekten Pseudapocrypha Champion, 1886 - én art

Referanser

Eksterne lenker 
 bugguide.net - bildedatabase over nordamerikanske insekter 
 

Skyggebiller
Biller formelt beskrevet i 1859
Dyr formelt beskrevet av Jean Théodore Lacordaire